Mihai Fişcă, al treilea denunțător al lui Florian Coldea, a făcut mai multe declarații la Antena 3 CNN, după ce a fost întrebat ce a stat, de fapt, la baza denunțului său. Acesta a susținut că numele fostului prim-adjunct al SRI era folosit pentru amenințări și a relatat mai multe încrengături întortocheate.
"Motivul a fost că Silviu Capră şi Ovidiu Toma, fostul meu cumnat, cu care am nişte probleme personale la judecătorie, au început să mă amenințe de o lună şi jumătate. Au aflat că vreau să dau toate înregistrările şi tot ce au făcut ei pe mâna organelor şi au început să ne amenințe. (...) Problema mea este cu ei pentru că de trei ani de zile mă poartă prin tribunale, nu vor să-mi dea niște bani pe care i-am dat şi m-au ameninţat. Că ce putere au ei şi că o să mă bage la pușcărie şi că am doi copii frumoși şi e păcat să nu-i mai văd", a afirmat acesta.
Mugur Ciuvică: Aici pot într-adevăr să descopere niște infracțiuni pe bani urași
Mugur Ciuvică a comentat ulterior acest nou denunț depus împotriva lui Florian Coldea.
"Nu am o mare părere deocamdată, că sunt informațiile la prima mână, dar eu am avut o mică problemă cu spălarea aia de bani de 100 de mii de euro. Aici e vorba de bani foarte mulți și de chestiile care au devenit deja tradiționale - cazinourile și mai nou cu criptomonedele pentru spălare de bani, și bani foarte mulți. Celălalt caz, cel care vorbește mai șoptit așa, acolo era vorba despre un cazino, online presupun, aici e vorba despre criptomonede, dar ați văzut, zeci de milioane doar partea ăstuia care amenința. Aici e o treabă serioasă. Dacă lucrurile astea sunt reale și sunt investigate serios, aici pot într-adevăr să descopere niște infracțiuni pe bani urași.
Și eu am o problemă mare aici cu spălarea de bani cu cazinouri, dar mai ales cu criptomonedele. Partenerii noștri sunt foarte interesați de treaba asta, au fost și anchete pornite de la americani pentru spălare de bani cu criptomonede. Dacă lucrurile astea sunt reale atunci aici poate să fie o bombă chiar mult mai mare decât partea aia unde bomba nu e legată de bani, ci de influența în justiție", a declarat Mugur Ciuvică la Antena 3 CNN.
Ștefan Pălărie: O poveste năucitoare, te amețește
Ulterior, a intervenit și Ștefan Pălărie, senator USR.
"Să știți că m-am străduit să urmăresc toată povestea, care părea că devine din ce în ce mai complicată. L-ați întrebat de mașinile acelea, am ajuns la Bentley, la Ferrari, la sechestru de mașini. O poveste năucitoare, te amețește. Ceea ce vreau să spun este așa, toate aceste denunțuri, pe principiul juridic, se vor transforma în indicii sau în probe către procurori care mai departe vor trebui să facă o analiză.
Dar ce pare că funcționează ca un tipar, apropo de domnul Coldea, sunt niște modele în care niște entități, aparent aflate în ananghie, în diferite formule sau în conflicte, brusc apare domnul Coldea și cumva salvator începe să rezolve sau solicită niște sume, cu prezența fizică în acel biroul al CryptoData, rezolvă probleme. Eu nu știu, pe mine nu m-a sunat domnul Coldea, probabil că îi sună pe cei care sunt în diferite situații cel puțin ciudate", a declarat Ștefan Pălărie.
Fiți la curent cu ultimele noutăți. Urmăriți DCNews și pe Google News